L-Erbgħa 21 ta' Diċembru 2016, l-għalliema, LSAs, l-istudenti u l-ġenituri tal-ħames sena tal-iskola tas-Seminarju tal-Arċisqof waqqfu rekord ġdid. Dan kien jinkludi tpinġija ta' 7m b'4m fuq 80 kartonċina bajda. L-istampa finali kienet dik ta' silhouette tax-xena tan-natività f'inqas minn sagħtejn. L-istudenti u l-ġenituri ngħataw parti mill-istampa kollha li kellhom ikabbru fuq il-kartonċin. Wara li l-istudenti u l-ġenituri pinġew l-istampa tagħhom, dawn twaħħlu kollha fuq il-kanvas. Rappreżentant mill-Malta Records ra dan il-proġett u ppreżenta lit-tim midalja u ċertifikat tal-kisba ta' dan ir-rekord ġdid. Fl-aħħar ittieħed ritratt ta' tifkira ta' dan l-avveniment.